Mexikaanse koerant vir derde keer aangeval | Nuus24
62 vas oor Ramadaan-kroegaanval in Djakarta
Monterrey, Mexiko – Die kantore van 'n groot Mexikaanse koerantgroep is vandeesmaand vir 'n derde keer aangeval.Verskeie gewapende mans, wat maskers opgehad het, het by die kantore van die El Norte-koerant, naby die noordelike stad van Monterrey ingebreek, petrol uitgegooi en aan die brand gesteek. Volgens die koerant se webwerf is nie een van die 15 mense wat in die Sierra Madre-kantoor werk beseer nie. Brandweermanne het die brand vinnig onder beheer gebring. El Norte is 'n susterpublikasie van Mexiko-stad se Reforma-koerant. Die polisie het gesê die aanvallers het gevlug. Niemand het nog aanspreeklikheid vir die aanval aanvaar nie maar dwelmkartelle het toenemend Mexikaanse koerante geteiken om die dekking van dwelmgeweld te ontmoedig.Twee ander kantore van die koerant is op 10 Julie aangeval.– Volg Nuus24 op Twitter.